**Poziv za sudjelovanje na projektu „Connecting theory to practice-working in Italy“ - ConWoi**

**Broj projekta: 2017-1-HR01-KA102-035188**

Pozivamo učenike naše Škole 3.-ih i 4.-ih razreda koji se obrazuju za zanimanje ekonomistica/ekonomist

**da se prijave za sudjelovanje u projektu ConWoi.**

Stručna praksa u Italiji u gradu Milanu će se provesti prema planu projekta od **12. studenog do 26. studenog 2017.** godine, u grupi od 16 učenika.

Stručna praksa će se provesti u trajanju od 15 dana, uz nadzor i praćenje predstavnika naše škole (nastavnice u pratnji) te partnera iz Milana, kao i mentora u tvrtki koji će biti zadužen za praćenje učenika za vrijeme prakse te ostvarenog napretka.

Škola iz odobrenih sredstava pojedinačne potpore i putovanja za svakog sudionika programa Erasmus+ snosi troškove: prijevoza, smještaja, obroka, lokalnog prijevoza, organizacije, kulturološkog programa, osiguranja i dr., a preostali dio sredstava se doznačuje sudionicima kao džeparac za vrijeme stručne prakse u Milanu.

Učenici koji žele sudjelovati u programu mobilnosti trebaju dostaviti:

* prijavnicu (obrazac u prilogu)
* životopis (s naglaskom na razinu stručnih kompetencija kako bismo mogli što detaljnije obavijestiti tvrtke u kojima će učenici provoditi stručnu praksu)
* motivacijsko pismo u kojem ćete obrazložiti motivaciju za sudjelovanjem u projektu, koje je područje interesa za daljnji razvoj u struci, što želite naučiti, postići i sl.)

Obrasce (prijavnicu, primjerak životopisa, motivacijsko pismo) možete preuzeti u prilozima.

Dokumentacija prijave zaprima se do **18. rujna 2017.** godine u tajništvu škole ili na e-mail: **projekti.zvanecrnje@gmail.com**.

Po isteku roka za prijavu Ravnateljica će imenovati komisiju za odabir koja će izraditi rang listu prijavljenih učenika te donijeti konačnu odluku o odabiru.

U komisiji će uz Ravnateljicu biti: razrednici, nastavnici struke te psihologica koji će na temelju ostvarenih bodova napraviti rang listu, u koju će biti uključena i 2 učenika za rezervu, ako se dogodi neka nepredviđena situacija (bolest i sl.). Odluka će biti objavljena na web stranici škole.

Odabir sudionika provest će se po sljedećim kriterijima:

* motivacijsko pismo – motiviranost za usavršavanjem i napredovanjem
* rezultati i ocjene ostvarene tijekom školovanja
* zaključna ocjena u prethodnoj školskoj godini iz stručnih predmeta i talijanskog jezika
* uzorno vladanje
* rezultati na natjecanjima
* angažiranost u školskim i izvanškolskim projektima.

Odabrani učenici su obvezni prije odlaska na mobilnost u Italiju pohađati pedagoške, kulturološke pripreme i pripreme iz talijanskog jezika, s naglaskom na stručnu terminologiju kako bi postigli što bolje rezultate za vrijeme provedbe stručne prakse. Pripreme će organizirati škola, provodit će se izvan nastave, o čemu će svi sudionici biti informirani na vrijeme.

Prilog:

- Prijavni obrazac

- Životopis

- Motivacijsko pismo